open-index/open-wikipedia-markdown huggingface dataset:
Point in Polygon

**Point in Polygon (PIP, PIP-ongelma)**, eli suomeksi **piste monikulmiossa**, on matematiikan ja tietojenkäsittelyn ongelma, jonka pääongelma on, onko annettu piste monikulmion sisällä, ulkopuolella vai sen rajalla.

PIP-ongelman ratkaisemisella on useita käytännön hyötyjä esimerkiksi tietokonegrafiikkassa, CAD-ohjelmistoissa, geoinformatiikassa ja paikkatietojärjestelmissä.

PIP-ongelmaa voidaan tutkia niin kaksiulotteisille kuvioille kuin myös kolmiulotteisille kappaleille, sekä yksinkertaisille monikulmioille (*simple polygons*) ja monimutkaisulle monikulmioille. 

## Ratkaisuja

Useita ratkaisuja PIP-ongelmalle on kehitetty. Tietyille monikulmiotyypeille on lisäksi omat nopeat ratkaisumenetelmänsä.

### Ray casting -algoritmi

Varhaisin ja kenties yksinkertaisin menetelmistä lienee niin sanottu *Ray casting* -algoritmi. Algoritmin mukaan *piste on monikulmion ulkopuolella, jos siitä vedettävä [[puolisuora]] kulkee parillisen* (0, 2, 4 ja niin edelleen) *määrän verran monikulmion reunojen läpi*. Tämä algoritmi tunnetaan myös joskus nimellä ”even-odd”.

Ray casting -algoritmi ei kuitenkaan ole täydellinen, sillä harvinaisissa tapauksissa säde voi osua kulmaan, muuttaen lopputuloksen vääräksi (katso kuva).

### Kierroslukumenetelmä

Kierroslukuun perustuva algoritmi (*Winding number algorithm*) määrittää pisteen olevan monikulmion ulkopuolella, jos sen kierrosluku on nolla.

## Esilaskenta

Laskennallisesti ongelma voidaan myös nopeasti esitarkastaa ja nopeuttaa selvittämällä onko piste niin sanotun sijaintia rajaavan suorakaiteen (eng. *Bounding Box*) sisällä, eli monikulmion sisäänsä sulkevan suorakulmion ulkopuolella. Esitarkastaminen on hyödyllistä esimerkiksi silloin, kun laskettavia pisteitä on huomattavan paljon, sillä sen avulla voidaan nopeasti poistaa ne pisteet jotka eivät mitenkään voi olla monikulmion sisällä. Jäljelle jäävät pisteet voidaan tämän jälkeen ottaa tarkempaan analyysiin, säästäen laskenta-aikaa.

## Lähteet
Náměšť na Hané

**Náměšť na Hané** () on kauppala (*městys*) Tšekissä Olomoucin läänissä. Se noin 20 kilometrin päässä Olomoucin kaupungista länteen.

## Nähtävyyksiä
Kunnan nähtävyyksiä on Náměšť na Hanén linna. Se rakennettiin 1700-luvulla klassismin tyyliin. Linnan sisustuksessa on käytetty ainutlaatuista Meissenin posliinikokoelmaa. Linnaa ympäröi pyöreä ranskalainen puutarha.

## Lähteet

## Aiheesta muualla
Not My Life

**Not My Life** on vuonna 2011 ensi-iltansa saanut dokumenttielokuva, joka kertoo ihmiskaupasta ja nykypäivän lapsiorjuudesta. Elokuvan on kirjoittanut, tuottanut ja ohjannut Robert Bilheimer. Kertojana elokuvassa on Glenn Close.

*Not My Life* kertoo nykyajan lapsiorjista joita ihmiskauppiaat käyttävät hyväksi ja ansaitsevat heidän kustannuksellaan miljardeja dollareita. Heitä pidetään pakkotöissä ja orjuutetaan muun muassa kodeissa, kerjäläisinä, seksiturismissa ja heille tehdään seksuaalista väkivaltaa ja pakotetaan lapsisotilaiksi. Elokuva on kuvattu viidellä matereella ja tusinassa eri maassa.

Elokuva sai alkunsa  ja Unicefin aloitteesta.

## Lähteet

## Aiheesta muualla
*
Tutkimus ja tuotekehitys

**Tutkimus ja tuotekehitys** on systemaattista toimintaa, joka tähtää tiedon lisäämiseen ja tiedon käyttämiseen uusien sovellusten löytämiseksi.  Tutkimus- ja kehittämistoimintaan sisällytetään perustutkimus, soveltava tutkimus sekä kehittämistyö.

Vaikka tutkimuksesta on puhuttu satojen vuosien ajan, sanapari tutkimus ja tuotekehitys yhdistettiin 1900-luvun loppupuolella. Euroopassa, Yhdysvalloissa ja Japanissa tutkimuksen ja tuotekehityksen yhteistyö on ollut tärkeä osa taloudellista suunnittelua sekä valtiontaloudessa että yksityisissä yrityksissä.

Unescon mukaan tutkimuksen ja tuotekehityksen osuus maailman bruttokansantuotteesta on kahden prosentin luokkaa. Vuoden 2007 aallonpohjasta, alle kaksi prosenttia, se nousi 2,23 prosenttiin vuoteen 2015 mennessä. Suurimman osuuden (3-4,3%) omasta BKT:staan vuonna 2015 käyttivät Israel, Etelä-Korea, Japani, Ruotsi, Itävalta ja Tanska.

## Katso myös
* Tutkimus
* Tuotekehitys

## Lähteet

## Aiheesta muualla

* Yritysten tutkimus- ja kehittämistoiminta
Fenyyli-isotiosyanaatti

**Fenyyli-isotiosyanaatti** (C7H5NS) on isotiosyanaatteihin kuuluva orgaaninen yhdiste. Yhdistettä voidaan käyttää orgaanisen kemian synteeseissä ja analyyttisenä reagenssina.

## Ominaisuudet
Huoneenlämpötilassa fenyyli-isotiosyanaatti on väritöntä tai kellertävää nestettä. Sillä on sinapinkaltainen pistävä haju. Yhdiste on veteen liukenematonta ja liukenee useisiin orgaanisiin liuottimiin esimerkiksi etanoliin, dietyylieetteriin ja kloroformiin. Fenyyli-isotiosyanaatti on myrkyllistä ja ärsyttää silmiä ja hengitysteitä.

## Valmistus ja käyttö
Fenyyli-isotiosyanaattia voidaan valmistaa aniliinin ja hiilidisulfidin tai tiofosgeenin välisellä reaktiolla ja hapettamalla muodostuva ditiokarbamaattijohdannainen fenyyli-isotiosyanaatiksi lyijynitraatin avulla. 
:
Fenyyli-isotiosyanaattia käytetään useiden heterosyklisten yhdisteiden erimerkiksi lääkkeiden ja fungisidien valmistukseen. Lisäksi sitä käytetään peptidien aminohappokoostumuksen selvittämiseen. Peptidin N-pää reagoi fenyyli-isotiosyanaatin kanssa muodostaen tiohydantoiinijohdannaisen, joka irtoaa peptidiketjusta. Nämä johdannaiset voidaan erottaa ja tunnistaa korkean erotuskyvyn nestekromatografian avulla.

## Lähteet
Ampumahiihto talviolympialaisissa 2018

**[[Ampumahiihto|Ampumahiihdossa]]** kilpailtiin **[[talviolympialaiset 2018|Pyeongchangin 2018 talviolympialaisissa]]** 10.–23. helmikuuta Alpensian ampumahiihtokeskuksessa.

Tapahtumia oli yksitoista; miehet ja naiset kilpailivat pikakilpailussa, takaa-ajossa, normaalimatkalla, yhteislähdössä ja viestissä. Näiden lisäksi käytiin sekaviestikilpailu, jossa jokaisessa joukkueessa kilpaili kaksi naista ja kaksi miestä.

## Kilpailun aikataulu

:*Kaikki ajat paikallista aikaa ([[Aikavyöhyke|UTC+9]]).*

## Mitaliyhteenveto
### Mitalitaulukko

### Miesten kilpailut

### Naisten kilpailut

### Sekakilpailu

## Lähteet

## Aiheesta muualla
*Ampumahiihto Pyeongchangin 2018 talviolympialaisten virallisilla sivuilla.
Klaus Suonsaari

**Klaus Suonsaari** (s. 7. marraskuuta 1959 Iitti) on suomalainen jazzrumpali, -säveltäjä ja -opettaja, joka on asunut ja työskennellyt New Yorkissa 1980-luvun puolestavälistä alkaen. Hän on esiintynyt ja levyttänyt Suomen jazzhuippujen ohella muun muassa Bob Bergin, Horace Parlanin, Joe Lovanon, Slide Hamptonin, Jerry Bergonzin, Niels-Henning Ørsted Pedersenin, Junior Cookin, Tom Harrellin, Ray Drummondin ja Muhal Richard Abramsin kanssa.

Suonsaari opiskeli aluksi pianonsoittoa kuusivuotiaasta alkaen ja rumpuja 14-vuotiaasta alkaen. Käännekohta oli Oulunkylän pop- ja jazzkonservatorion järjestämä kesäkurssi 1974, jolla Suonsaari sai ensi kerran ammattimaista rumpujen opetusta. Vuosikymmenen lopulla hän opiskeli Lahden konservatoriossa ja toimi Lahden kaupunginorkesterin lyömäsoittajana. Vuonna 1979 hän aloitti opinnot Bostonin Berklee College of Musicissa, opiskeli myös Rochesterin yliopiston Eastman-musiikkioppilaitoksessa ja asettui sitten New Yorkiin. Hänen esikoisalbumilleen *Reflecting Times* (Storyville 1988) kootussa kvintetissä soittivat muiden muassa trumpetisti Tom Harrell ja basisti Ray Drummond.

Vuosituhannen vaihteen jälkeen Suonsaaren kokoonpanoja ovat kolmea muusikkosukupolvea edustava Nordic Trinity -trio (Mikko Iivanainen, kitara, ja Juhani Aaltonen, puhaltimet) sekä Contrasts (Wade Mikkola, basso; Manuel Dunkel ja Mikko Innanen, puhaltimet). 

Vuonna 1992 Suonsaari palkittiin Pori Jazz -festivaaleilla Vuoden taiteilijana. Hänelle myönnettiin taiteilijaeläke maaliskuussa 2022.

## Albumit omalla nimellä
*1988: *Reflecting Times* (Storyville)
*1998: *Something in Common* (Storyville)
*2003: *Portrait in Sound* (KSJazz)
*2004: *Offering* (Frank Carlbergin kanssa, Focus Records)
*2005: *Live in Helsinki* (KSJazz)

## Nordic Trinity
*2005: *Wonders Never Cease* (KSJazz)
*2007: *Eternal Echoes* (KSJazz)
*2010: *Plays the Music of Edward Vesala* (KSJazz)
*2012: *Live* (KSJazz)

## Contrasts
*2008: *The Quintet* (omakustanne)
*2011: *The Quintet Live* (KSJazz)

## Lähteet
Florence Arthaud

**Florence Arthaud** (28. lokakuuta 1957 Boulogne-Billancourt, Ranska – 9. maaliskuuta 2015 Villa Castelli, La Riojan maakunta, Argentiina) oli ranskalainen kilpapurjehtija. Arthaud sai surmansa Villa Castellin helikopterionnettomuudessa maaliskuussa 2015. Samassa onnettomuudessa kuolivat myös ranskalainen nyrkkeilijä Alexis Vastine ja uinnin olympiavoittaja Camille Muffat.

## Lähteet
Heptadekaani

**Heptadekaani** eli **n-heptadekaani** (C17H36) on 17-hiilinen suoraketjuinen alkaani. Se on normaaliolosuhteissa olomuodoltaan  kiinteää ainetta. Sulamispisteensä yläpuolella eli  yli 21,97&nbsp;°C:n lämpötilassa yhdiste on väritöntä veteen liukenematonta nestettä. Liukenee  hieman  etanoliin ja hiilitetrakloridiin sekä hyvin dietyylieetteriin. Heptadekaanin rakennekaava on CH3(CH2)15CH3, moolimassa 240,48&nbsp;g/mol, kiehumispiste 303&nbsp;°C, tiheys 0,778&nbsp;g/cm3 (vesi = 1,0&nbsp;g/cm3), leimahduspiste 149&nbsp;°C (c.c.)  ja CAS-numero 629-78-7.
 
Heptadekaania käytetään vertailuaineena kaasukromatografiassa.  Yhdistettä voidaan valmistaa esimerkiksi erottamalla raakaöljystä.
Heptadekaania esiintyy useissakasveissa, niiden tuoksuissa ja semiokemikaalina eliöiden viestinnässä.

## Aiheesta muualla
*PubChem: Heptadecane 
*Human Metabolome Database (HMDB): Heptadecane 
*Food Component Database(FooDB):  N-Heptadecane 
*Kyoto Encyclopedia of Genes and Genomes (KEGG): Heptadecane 
*ChemBlink: Heptadecane 
*Dr. Duke's Phytochemical and Ethnobotanical Databases: Heptadecane 
*Pherobase: Floral Compound - 17Hy 
*Pherobase:  Semiochemical - 17Hy
Toyota Mark X

**Toyota Mark X** on Toyota Motor Corporationin  valmistama sedan-korimallinen automalli. Sitä myydään pääosin Japanissa.

## Sukupolvet

Tiedosto:2006 Toyota Mark-X 01.jpg|Ensimmäinen sukupolvi
Tiedosto:2009 Toyota Mark-X 01.jpg|Toinen sukupolvi
Tiedosto:Toyota MARK X 250G (GRX130) front.JPG|Toisen sukupolven facelift
Tiedosto:Toyota MARK X 250S (DBA-GRX130-AETSH).jpg|Toisen sukupolven toinen facelift


## Aiheesta muualla
Petteri Haveri

**Petteri Haveri** (s. 15. huhtikuuta 1995 Alavus) on suomalainen jääkiekkopuolustaja. Hän on pelannut urallaan aiemmin myös hyökkääjänä.

## Ura
### Seuraura
Haveri on Alavuden Peli-Veikkojen kasvatti. Hän toimi kaudella 2009–2010 seuran C-nuorten varakapteenina. Haveri oli joukkueensa paras pistemies, maalintekijä ja syöttäjä C-nuorten II-divisioonan karsinnoissa tehoilla 9+8=17. C-nuorten III-divisioonan runkosarjassa hän oli APV:n paras syöttäjä ja toiseksi paras pistemies tehoilla 23+40=63, joilla Haveri sijoittui sarjan pistepörssissä viidenneksi. Kaudeksi 2010–2011 hän siirtyi JYPin C-nuoriin, joiden varakapteenina Haveri toimi. Kaudella 2014–2015 Haveri toimi seuran A-nuorten varakapteenina ja kaudella 2015–2016 kapteenina. Hän debytoi samalla kaudella myös miesten peleissä pelattuaan kaksi ottelua Mestis-joukkue JYP-Akatemiassa.

Kaudeksi 2016–2017 Haveri siirtyi pelaamaan A-nuorten Mestistä Vierumäki Unitedin joukkueeseen. Hän nousi samalla kaudella Heinolan Peliittojen Mestis-joukkueeseen, jossa Haveri pelasi suurimman osan kaudestaan tehden 37 runkosarja- ja neljässä playoff-ottelussa tehot 2+4=6. Huhtikuussa 2017 Haveri teki joukkueen kanssa vuoden mittaisen Mestis-sopimuksen.

Alkukaudella 2017–2018 Haveri pelasi Peliittojen lisäksi myös lainalla II-divisioonajoukkue HC Giantsissa. Hän pelasi kauden aikana lainalla myös SM-liigajoukkue Pelicansissa, jossa Haveri teki liigadebyyttinsä 17. marraskuuta 2017 Rauman Lukkoa vastaan. Hänet merkittiin Pelicansin 13. hyökkääjäksi. Haveri sai ottelussa jääaikaa lopulta 1.30 minuuttia. Hän pelasi kauden aikana kolme SM-liigaottelua. Kaudeksi 2019–2020 Haveri nimettiin Peliittojen varakapteeniksi.

Haveri teki kesäkuussa 2020 Peliittojen kanssa vuoden mittaisen jatkosopimuksen. Kaudeksi 2020–2021 hänet nimettiin joukkueen kapteeniksi. Kaudeksi 2021–2022 Haveri siirtyi vuoden mittaisella sopimuksella jatkamaan Mestis-pelejään Kooveen riveihin. Hänet hankittiin joukkueeseen puolustajaksi.

### Maajoukkueura
Haveri on pelannut yhden poikien maaottelun.

## Muuta
Haveri valmistui ylioppilaaksi Schildtin lukiosta keväällä 2016.

## Tilastot

## Lähteet
*
*
*

### Viitteet
Hinterrhein

**Hinterrhein** () on joki Kaakkois-Sveitsissä. Joen pituus on 62 kilometriä, ja se on Sveitsin 14:nneksi pisin joki. Pisin sivujoki huomioon ottaen Hinterrheinin pituus on 74 kilometriä. Hinterrhein on Vorderrheinin ohella toinen Reinin alkujoista.

## Sijainti
Hinterrhein saa alkunsa Adulan Alpeilta Rheinwaldhornin itäpuolelta noin 2&nbsp;900 metrin korkeudessa. Joen merkittävimmät sivujoet ovat Albula ja Averser Rhein ().

Joki virtaa Graubündenin kantonin alueella. Valuma-alue kattaa myös pienen alueen Italiaa. Isoimmat paikkakunnat joen varrella ovat Thusis ja Cazis.

## Virtaama
Hinterrheinin virtaama vaihtelee vuosien 1974–2010 tietojen perusteella vuosittain melkoisesti: joen vuotuinen keskivirtaama alajuoksulla Fürstenaussa on ollut 39 m³/s. Suurin keskivirtaama oli vuonna 1975 (61 m³/s) ja pienin keskivirtaama vuonna 2006 (23 m³/s).

Joen luonnollinen virtaama sen laskiessa Reiniin on noin 60 m³/s. Mitattu ja luonnollinen virtaama poikkeavat toisistaan, sillä osa Vorderrheinin sivujokien vesistä siirretään tunneleissa Hinterrheinin vesistöön sähköntuotannon tarpeisiin.

## Vesivoima
Hinterrheinin pääuomassa on kahdeksan vesivoimalaa. Lisäksi sivujoissa on yhteensä 12 voimalaitosta. Suurin osa Hinterrheinin vesivoiman tuotannosta tapahtuu Kraftwerke Hinterrhein -yhtiön kolmen vesivoimalaitoksen (Ferrera 180 MW, Bärenburg 220 MW, Sils 247 MW) ja kahden tekojärven (Lago di Lei, Sufnersee) muodostamassa järjestelmässä.

## Lähteet
*

### Viitteet

## Aiheesta muualla


Ursprung Rheinwaldhorn.jpg|Hinterrheinin alkupurot Rheinwaldhornilta nähtynä.
Hinterrhein Thusis.JPG|Thusisissa joki on kanavoitu. 
Vorder hinterrhein.jpg|Hinterrhein ja Vorderrhein (oikealla) yhdistyvät Reiniksi.
Úsov

**Úsov** () on kaupunki Tšekissä Olomoucin läänissä. Se sijaitsee noin 30 kilometrin päässä Olomoucin kaupungista luoteeseen.

Úsovin suosituimpia nähtävyyksiä on 1300-luvulla rakennettu Goottilainen Úsovin linna Hrubý Jeseníkin vuoristossa. Myöhemmin linnaa muutettiin, ja nykyään sitä käytetään metsästysmuseona.

## Lähteet

## Aiheesta muualla
Veikko Salomaa

**Veikko Väinö Salomaa** (s. 1950) on suomalainen lääkäri, kansanterveystieteen tutkija ja THL:n tutkimusprofessori (vuodesta 2005). Hän kuuluu maailman eniten viitatuimpien tutkijoiden joukkoon alallaan.  

Hän kirjoitti ylioppilaaksi Oriveden yhteiskoulusta 1968. Hän valmistui Helsingin yliopistosta lääketieteen lisensiaatiksi 1976, sisätautien erikoislääkäriksi 1984 sekä lääketieteen ja kirurgian tohtoriksi 1988. Hänen suomenkielinen väitöskirjansa (1988) oli otsikoitu *Sydän- ja verisuonitautien ennaltaehkäisytoimen vaikutus vaaratekijäkehitykseen pitkän aikavälin seurannassa keski-ikäisillä miehillä : Long-term effect of primary prevention measures of coronary heart disease on the risk factor levels in middle-aged men*. Hän on ollut Helsingin yliopiston dosentti vuodesta 1994.

Salomaa kuului kollegansa, THL:n tutkimusprofessori Markus Perolan kanssa vuosina 2016 ja 2017 maailman viitatuimpien tutkijoiden joukkoon alallaan (osa-alue molekyylibiologia ja genetiikka). Vuoden 2017 listalla hän oli yksi runsaasta 20:stä Suomessa työskentelevästä tutkijasta noin 3&nbsp;300 tieteilijää maailmanlaajuisesti sisältävällä *Highly Cited Researchers* -listalla. Muita suomalaisia vuoden 2017 listan saman osa-alueen (Molecular biology & genetics) tutkijoita olivat Jaakko Kaprio, Johanna Kuusisto, Markku Laakso ja Jaakko Tuomilehto.  Tämän lisäksi useita runsaasti viitattuja suomalaisia tutkijoita työskentelee ulkomaisissa yliopistoissa ja tutkimuslaitoksissa.

## Lähteet

## Aiheesta muualla
*Google Scholar -haku: Veikko Salomaa  (tuhat.helsinki.fi)
Unescon maailmanperintökohteet Slovakiassa

**[[Unesco]]** on nimennyt Slovakiastä kuusi kohdetta maailmanperintöluetteloon. Kohteet ovat merkittäviä luonnon- tai kulttuuriperintönsä ansiosta.

## Maailmanperintökohteet

## Lähteet
Július Šupler

**Július Šupler** (s. 27. lokakuuta 1950 Poprad, Tšekkoslovakia) on slovakialainen entinen jääkiekkoilija ja nykyinen jääkiekkovalmentaja. Šupler pelasi vuosina 1969–1971 kaksi kautta Tšekkoslovakian 2.liigassa kotikaupunkinsa Popradin joukkueessa. Vuodesta 1979 eteenpäin hän on toiminut valmentajana.

## Valmennusura
Šupler toimi HC SKP Popradin apuvalmentajana vuosina 1979–1985 ja nousi seuran päävalmentajaksi seuraavaksi kahdeksi kaudeksi. Kauden 1988–1989 hän valmensi kakkosliigan Liptovsky Mikulasia ja palasi sen jälkeen takaisin Extraligaan HK Dukla Trencinin päävalmentajaksi. Tämän ohella hän valmensi myös Tšekkoslovakian alle 20-vuotiaiden maajoukkuetta vuosien 1991 ja 1992 kisoissa. Kaudella 1992–1993 Supler valmensi Extraligassa HC Kosicen joukkuetta ja valittiin tämän jälkeen Slovakian maajoukkueen päävalmentajaksi. Hänen johdollaan Slovakia pelasi 1994 olympialaisissa ja 1994 C-ryhmän MM-kisoissa. Seuraavaksi vuodeksi Slovakia nousi B-ryhmään ja edelleen 1996 A-ryhmään.

Kaudella 1996–1997 Šupler kävi Kanadassa WHL-joukkue Portland Winter Hawksien apuvalmentajana, josta palasi seuraavaksi kaudeksi Extraligan HC Sparta Prahan päävalmentajaksi. Seuraavat kaksi ja puoli kautta hän toimi Dukla Trencinin päävalmentajana ja sen ohessa Slovakian alle 20-vuotiaiden maajoukkueen valmentajana vuoden 2002 MM-kisoissa.

Kauden 2002–2003 Šupler valmensi HC Slovan Bratislavan joukkuetta ja aloitti seuraavan kauden Venäjän superliigassa Lokomotiv Jaroslavlin päävalmentajana. Sopimus kuitenkin purettiin kesken kauden ja Šupler siirtyi Valko-Venäjän sarjaan Dinamo Minskin päävalmentajaksi. Kaudet 2004–2006 Šupler valmensi Valko-Venäjän sarjassa pelannutta latvialais-joukkue HK Riga 2000:a.

2006–2008 Šupler toimi jälleen Slovakian maajoukkueen päävalmentajana. Maajoukkuepestin jälkeen hän siirtyi KHL-joukkue Dinamo Rigan päävalmentajaksi. Kolmivuotisen Dinamo-jakson aikana Dinamo ylsi joka vuosi pudotuspeleihin, parhaimmillaan läntisen konferenssin välieriin. Dinamon jälkeen Šupler valmensi Moskovan TsSKA:ta mutta sai potkut kesken kauden ja hänet korvasi Vjatšeslav Butsajev. Seuraavalle kaudelle Šupler sai valmennettavakseen KHL:n ukrainalaisjoukkue Donbass Donetskin. Ukrainasta Šupler palasi seuraan kauden puolivälissä Slovakiaan valmentamaan Extraliigan HKM Zvolenia. 2015–2016 kauden Šupler aloitti Popradin alle 18-vuotiaiden joukkueen valmentajana, mutta sai potkut jo syyskuussa. Tämän jälkeen hän ei ole toiminut aktiivisesti seuravalmentajana. 2017 MM-kisoissa hän oli osa Slovakian joukkueen valmennusryhmää.

## Lähteet
*
Piippa Heliö-Angervo

**Lempi Dagmar Ida ”Piippa” Heliö-Angervo** (27. elokuuta 1902 Helsinki – 1. toukokuuta 1984 Helsinki) oli suomalainen lausuntataiteilija ja musiikinopettaja.

Piippa Heliö-Angervo valmistui vuonna 1923 Helsingin musiikkiopistosta ja opiskeli vielä pianopedagogiikkaa ja laulunopetusta Helsingin konservatoriossa. Lausuntaa hän opiskeli Suomessa muun muassa Olga Poppiuksen ja Ilmari Räsäsen johdolla ja Ruotsissa Maria Schildknechtin johdolla.

Heliö-Angervo opetti pianonsoittoa Helsingin konservatoriossa 1926–1945 ja lausuntaa Sibelius-Akatemiassa vuodesta 1932 vuoteen 1968, jolloin hän jäi eläkkeelle. Lisäksi hän esiintyi ja piti lausuntailtoja Suomessa, Ruotsissa ja Virossa. Hän oli mukana perustamassa Suomen Lausujain Liittoa ja oli sen hallituksen jäsen 1939–1948.

Vuonna 1962 Piippa Heliö-Angervo palkittiin Pro Finlandia -mitalilla.

Piippa Heliö-Angervon puoliso oli professori Kyösti Angervo. Heidän tyttäriään ovat oopperalaulaja Heljä Angervo ja viulutaiteilija Hannele Segerstam.

## Lähteet
Nessun dorma

**Nessun dorma** () on aaria Giacomo Puccinin oopperasta *[[Turandot]]* (1926), ja yksi tunnetuimmista tenoriaarioista oopperassa. Sen laulaa Calaf, *il principe ignoto* (tuntematon prinssi), joka rakastuu ensisilmäyksellä kauniiseen mutta kylmään prinsessaan Turandotiin. Kuka tahansa mies, joka haluaa naida Turandotin, joutuu vastaamaan ensiksi kolmeen hänen arvoitukseensa; jos mies vastaa väärin, hänet mestataan. Aariassa Calaf tuo ilmi voitokkaan vakuutuksensa siitä, että hän tulee saamaan prinsessan itselleen.

*Nessun dorma* nousi oopperapiirien ulkopuolisen yleisön tietoisuuteen 1990-luvulla, kun BBC valitsi Luciano Pavarottin levytyksen siitä vuoden 1990 jalkapallon MM-kilpailulähetystensä tunnuskappaleeksi. Vuodelta 1972 peräisin ollut levytys nousi sen myötä Britannian singlelistalla korkeimmillaan toiseksi, ja Pavarotti esitti aarian MM-finaalia edeltäneenä iltana järjestetyssä konsertissa, jossa hän esiintyi yhdessä Plácido Domingon ja José Carrerasin kanssa. Pavarotti esitti *Nessun dorman* myös kolmissa seuraavissa jalkapallon MM-kilpailuissa.

## Aaria

## Lähteet
Jarkko Hellström

**Jarkko K. Hellström** on suomalainen elintarviketieteilijä ja Luonnonvarakeskuksen (Luke) tutkija Jokioisilla. Hänen osaamisalueensa kuuluvat esimerkiksi elintarvikkeiden fenoliyhdisteiden tutkimus sekä elintarvikeanalyysit HPLC-kromatografilla.  

Hellström valmistui Helsingin yliopistosta vuonna 2003 maisteriksi pääaineenaan elintarvikekemia. Hänen pro gradu -työnsä (2003) käsitteli oluen vierasaineiden määritystä nestekromatografilla. 

Hän on työtovereineen tutkinut sekä suomalaisissa että ulkomaisista elintarvikkeista esimerkiksi marjojen, perunoiden ja viljatuotteiden fenoliyhdisteitä (kuten flavonoideja), muuta kemiallista koostumusta ja terveysvaikutuksia (esim. ). Marraskuussa 2017 Hellström nousi alansa viitatuimpien tutkijoiden listalle paljolti listalla jo aiemmin olleen työtoverinsa Pirjo Mattilan kanssa tehdyillä yhteisartikkeleilla (Agricultural sciences -aihealueesta, joka sisältää elintarviketieteet). Hellström ylsi samalla kaikkiaan noin 3&nbsp;300 tutkijaa maailmanlaajuisesti sisältävällä *2017 Highly Cited Researchers* -listan runsaan kahdenkymmenen Suomessa työskentelevän tutkijan ryhmään.

## Lähteet

## Aiheesta muualla
* Jarkko Hellström  (scholar.google.com)
* Jarkko Hellström, Natural Resources Institute Finland (Luke); Bio-based Business and Industry  (researchgate.net)
Istekki

**Istekki Oy** on suomalainen yli 1000 työntekijän informaatio- sekä terveyden- ja hyvinvoinnin teknologian asiantuntijaorganisaatio. Istekki Oy toimii valtakunnallisesti muun muassa SOTE-organisaatioiden toimijana. Istekki perustettiin vuonna 2009, jonka jälkeen yritys on kasvanut nopeasti. Asiakasomistajia yrityksellä on jo yli 60. 

Istekki tarjoaa asiakasomistajilleen räätälöityjä palveluita ja ratkaisuja helpottamaan heidän arkeaan. Istekin pääkonttori sijaitsee Kuopiossa, jonka lisäksi toimipisteet ovat myös Tampereella, Jyväskylässä ja Oulussa.  

Istekki Oy:n toimitusjohtajana toimii Lasse Koskivuori.

## Lähteet

## Aiheesta muualla
*Istekki.fi
Luettelo kvanttisuorittimista

Tämä on luettelo kvanttitietokoneissa käytetyistä kvanttisuorittimista (QPU).

## Yleiskäyttöiset QPU:t

Kvanttipiiriä ja kvanttiporttia käyttävät suorittimet.

## Kvanttihehkutus (kvanttiannelointi) QPU:t

## Lähteet
SsangYong Rodius

**SsangYong Rodius** on SsangYongin valmistama suurikokoinen tila-automalli. Isossa-Britanniassa sen mallinimenä on **Turismo**.

Euroopassa mallia myydään seitsemänpaikkaisena, ja istuimet on sijoitettu kolmeen riviin. Etelä-Korean markkinoilla mallissa on neljä istuinriviä ja 11 istumapaikkaa.

## Lähteet

## Sukupolvet

Tiedosto:SsangYong Rodius 270 Xdi front 20100719.jpg|Ensimmäinen sukupolvi
Tiedosto:SsangYong Rodius.jpg|Toinen sukupolvi


## Aiheesta muualla
Jarkko Pynnönen

**Jarkko Pynnönen** (s. 17. huhtikuuta 1998 Lahti) on suomalainen jääkiekkopuolustaja. Hän toimii joukkueen varakapteenina. Pynnönen on profiloitunut pelityyliltään lähinnä peruspuolustajaksi.

## Ura
### Seuraura
Pynnönen on Pelicansin kasvatti. Kauden 2013–2014 hän aloitti seuran C-nuorissa, joiden tehokkain puolustaja Pynnönen oli C-nuorten SM-karsinnoissa tehoilla 2+10=12. Loppukauden hän pelasi kuitenkin Pelicansin B-nuorissa, joiden varakapteenina Pynnönen toimi kaudella 2014–2015. Kauden 2016–2017 lopulla hän siirtyi Pelicansin A-nuorista lainalle Mestis-joukkue Heinolan Peliittoihin, jossa Pynnönen pelasi viisi runkosarja- ja yhden playoff-ottelun ilman tehopisteitä.

Toukokuussa 2017 Pynnönen teki juniorisopimuksen Pelicansin SM-liigajoukkueen kanssa. Hän teki liigadebyyttinsä 18. marraskuuta 2017 vieraissa KooKoota vastaan. Pynnönen merkittiin Pelicansin seitsemänneksi puolustajaksi. Hän sai ottelussa jääaikaa 11.32 minuuttia ja keräsi teholukeman -1. Pynnönen keräsi myös yhden kahden minuutin jäähyn pelin viivyttämisesti lyömällä kiekon katsomoon. Ottelu jäi hänelle kauden ainoaksi SM-liigassa. Pynnönen pelasi kauden aikana miesten pelejä myös kahdeksan runkosarja- ja kahden karsintasarjan ottelun verran lainalla Peliitoissa.

Elokuussa 2018 Pelicans lainasi Pynnösen Peliittojen Mestis-joukkueeseen, jossa hän pelasi kymmenen runkosarja- ja kaksi Suomen Cupin ottelua. Pynnönen murtautui kauden 2018–2019 aikana kuitenkin Pelicansin SM-liigajoukkueeseen, jossa hänen tulokaskautensa toi 44 runkosarjaottelussa tehot 1+5=6. Pynnönen teki liigauransa avausmaalin 18. tammikuuta 2019 Turun Palloseuraa vastaan. Hänen osumansa jäi TPS:n 3–0-voittoon päättyneen ottelun ratkaisumaaliksi. Pynnönen ei kuitenkaan saanut peliaikaa pudotuspeleissä. Hän vahvisti kevätkaudella Pelicansin A-nuoria. Kaudella 2019–2020 Pynnönen teki SM-liigan runkosarjassa tehot 3+1=4. Hänen kolme osumaansa riittivät Pelicansin puolustajien sisäisen maalipörssin jaettuuaan voittoon Aleksandr Štšemerovin sekä kesken kauden Sveitsiin siirtyneen Topi Jaakolan kanssa.

Pynnönen siirtyi kaudeksi 2020–2021 vuoden mittaisella sopimuksella Mestis-joukkue Kiekko-Vantaaseen. Hänet nimetiin joukkueen varakapteeniksi. Kaudeksi 2021–2022 Pynnönen siirtyi jatkamaan Mestis-pelejään vuoden mittaisella sopimuksella Rovaniemen Kiekkoon. Hän voitti kauden päätteeksi Mestis-pronssia.

### Maajoukkueura
Pynnönen pelasi World U-17 Hockey Challengessa marraskuussa 2014. Yhteensä hän on pelannut kolme nuorten ja 25 poikien maaottelua.

## Muuta
Pynnönen valmistui ylioppilaaksi Lahden lyseon lukiosta keväällä 2017.

## Tilastot

## Lähteet
*
*
*

### Viitteet
Katkeraa riisiä

**Katkeraa riisiä** () on italialainen mustavalkoinen draamaelokuva vuodelta 1949, ja sen on ohjannut Giuseppe de Santis. Se esitettiin Cannesin elokuvajuhlilla syyskuussa 1949.

Elokuvan pääosissa esiintyvät Raf Vallone, Vittorio Gassman, Silvana Mangano ja Doris Dowling. Suomessa elokuvan ensi-ilta oli 1952.

Dino De Laurentiisin tuottama elokuva tehtiin kesällä 1948. Kyseessä on osittain neorealistinen elokuva, jossa lisäksi on selviä vaikutteita neuvostoliittolaisesta sosialistisesta realismista ja kovaksi keitetystä amerikkalaisesta rikoselokuvasta. Myös musiikilla on elokuvassa tärkeä osa. Elokuvassa tuodaan laajasti esiin sekä rikostarina että länsimaista toisen maailmansodan jälkeistä elämää järjestäytyneiden ammattiliittojen ja paikallisen mafian välillä sekä solidaarisuuden ja naisten aseman välillä Po-joen laaksossa riisinviljelijöiden keskuudessa Italian pohjoisosassa.

*Katkeraa riisiä* on neorealistisen elokuvan suurin kansainvälinen yleisömenestys, ja sen yleisönsuosion vetovoimana oli seksi ja näyttelijä Silvana Mangano, josta tuli italialaisen elokuvan eroottinen naistähti. Elokuva kertoo Pohjois-Italian riisiviljelmien naistyöläisistä, ja sen juonena on rikostarina.

Italian kommunistisen puolueen äänenkannattaja L'Unita-lehti tyrmäsi elokuvan liian seksistisenä, lisäksi amerikkalaista musiikkia oli liikaa ja työläisnaiset olivat epäaitoja. Jari Sedergren kirjoittaa artikkelissaan, että amerikkalaisvaikutus oli elokuvassa selvä, vaikka alkuperäisen suunnitelman mukaan elokuvan piti sisältää marxilaista maaseututyöläisen asemaan kohdistuvaa yhteiskuntakritiikkiä.

## Lähteet
Go All the Way

**Go All the Way** on suomalaislaulaja Kojon soolouran kolmas studioalbumi vuodelta 1981. Albumi julkaistiin Finnlevyn Dig It -levymerkillä LP-levynä ja C-kasettina. Levystä ei ole toistaiseksi CD-levypainosta.

Albumi nousi Suomen musiikkilistojen seitsemännelle sijalle, ja pysyi listalla niin ikään seitsemän viikon ajan.

## Kappaleet
Kaikki kappaleet sanoittanut K. Timber ja sovittanut Kojo, ellei toisin mainita. Kaikkien kappaleiden taustalaulut ja torvet sovittanut Juha Tikka.

### A-puoli
# 
# 
# 
# 
# 

### B-puoli
# 
# 
# 
# 
# 
#  

## Kokoonpano
### Muusikot

* Janne Brunberg
* Hannu Lemola
* T. T. Oksala
* Olli Haavisto
* Esko Heikkinen
* Antero Jakoila
* Albert Järvinen
* Timo Kojo
* Kaija Kokkola
* Pekka Kotilainen
* Pentti Lahti
* Paavo Maijanen
* Jorma Orma
* Pekka Pohjola
* Jouni Takamäki
* Hillel Tokazier
* Irma Vuorenlehto

### Tuotanto
* Kojo – tuottaja
* T. T. Oksala – tuottaja, miksaus
* K. Timber – tuottaja
* Tom Vuori – äänitys (Takomo-studio), miksaus
* Juha Laakso – äänitys (Takomo-studio)
* Dan Tigerstedt – äänitys (Takomo-studio)
* Markus Heikkerö – kansitaide ja kuvitus
* Henrik Schütt – sisäpussin valokuva 

## Lähteet
Hinterrhein (täsmennyssivu)

**Hinterrhein** voi viitata muun muan seuraaviin artikkeleihin:

* Hinterrhein, joki Sveitsissä
* Hinterrhein, kylä ja entinen kunta Hinterrheinjoen varrella
* Hinterrheinin alue, entinen hallintoalue Hinterrheinjoen seudulla
* Kraftwerke Hinterrhein AG, vesivoimayhtiö.
Toivo Löyskä

**Toivo Eljas Löyskä** (9. elokuuta 1903 Viipuri – 14. elokuuta 1975 Helsinki) oli suomalainen arkkitehti.

## Henkilöhistoria ja ammattiura
Löyskän vanhemmat olivat rakennusmestari Eljas Löyskä ja Xenia Matilda Westerinen ja puoliso vuodesta 1931 käsityönopettaja Helvi Helena Riihijärvi. Toivo Löyskän vanhemmasta veljestä Väinö Löyskästä tuli arkkitehti, samoin kuin Toivo ja Helvi Löyskän pojasta Risto Löyskästä. Löyskä tuli ylioppilaaksi Viipurin suomalaisesta lyseosta 1922 ja valmistui arkkitehdiksi Teknillisestä korkeakoulusta 1931. Opintojensa aikana hän oli töissä muun muassa Uno Ullbergin, Jalmari Peltosen ja Toivo Paatelan toimistoissa. Valmistuttuaan hän työskenteli Lääkintöhallituksessa vuoteen 1938 ja sitten Kulutusosuuskuntien Keskusliiton rakennusosaston toimistopäällikkönä vuoteen 1948, jolloin hän perusti oman toimiston. Hän toimi myös Teknillisen korkeakoulun arkkitehtiosaston assistenttina. Viipuriin Löyskä suunnitteli useita rakennuksia yhdessä veljensä kanssa.

## Töitä
* As. Oy Kalevanrinne, asuin- ja liiketalo, Kalevankatu 4, Viipuri, 1927, Väinö Löyskän lanssa
* Viipurin Tupakka Oy:n konttori- ja tehdasrakennus, Juteininkatu 12, 1927, Väinö Löyskän kanssa
* As. Oy Kallio, asuin- ja liiketalo, Majurinkatu 1–3, Viipuri, 1928, Väinö Löyskän ja Ernst Adolf Nordströmin kanssa
* Ketonen Oy:n liike- ja asuintalo, Pellervon- ja Kullervonkadun kulmaus, Viipuri
* Suomen Matkailijayhdistyksen paviljonki, Papula, Viipuri, 1928
* Munkkiniemen yhteiskoulu, Helsinki, 1951−1957
* Karjalan yhteiskoulu, Helsinki, 1955−1961
* Malmin sairaala, Helsinki, 1958
* Karkkilan sairaala, 1962
* Halikon kunnantalo
* Nummen kunnantalo

## Lähteet
Nissan President

**Nissan President** on henkilöauto, jota japanilainen Nissan valmisti vuosina 1965–2010. Autoa käyttivät pääosin suuryritysten johtajat ja valtion korkea-arvoiset virkamiehet. Japanissa sen suurin kilpailija oli Toyota Century.

## Sukupolvet

Tiedosto:Nissan-President150.JPG|Ensimmäinen sukupolvi
Tiedosto:Nissan President 1990.JPG|Toinen sukupolvi
Tiedosto:Nissanpresident.jpg|Kolmas sukupolvi
Kivipää-palkinto

**Kivipää-palkinto** on suomalainen kirjallisuuspalkinto, joka perustettiin vuonna 1999.

Palkinto voidaan myöntää joko yksittäisestä teosta, teoksesta tai kokonaisesta elämänurasta. Palkinto jaetaan Mikael Agricolan päivänä.

## Palkitut
* Nihil Interit, 2000
* Leif Salmén 2001
* Eero Ojanen 2002 teoksesta *Kauneuden filosofia*
* Juha Hurme 2003

## Lähteet

## Aiheesta muualla
* Uusi Kivipää-palkinto jakoon,  Mtv, uutiset
* M. G. Soikkeli: Kivipää-tonkka Nihil Interitille, Illusionisti
Väinö Löyskä

**Väinö Johannes Löyskä** (23. toukokuuta 1898 Viipuri – 28. helmikuuta 1978 Lappeenranta) oli suomalainen arkkitehti.

## Henkilöhistoria ja ammattiura
Löyskän vanhemmat olivat rakennusmestari Eljas Löyskä ja Xenia Matilda Westerinen ja puoliso arkkitehti Tuulikki Suonivaara-Löyskä. Myös Väinö Löyskän nuoremmasta veljestä Toivo Löyskästä tuli arkkitehti. Löyskä pääsi ylioppilaaksi Viipurin suomalaisesta lyseosta 1919 ja valmistui arkkitehdiksi Teknillisestä korkeakoulusta 1925. Valmistuttuaan hän työskenteli useissa eri arkkitehtitoimistoissa Helsingissä, Helsingin kaupungin asemakaavaosatolla ja Viipurissa Uno Ullbergin toimistossa 1925−1929. Viipurin kaupungin rakennuskonttorin palveluksessa Löyskä oli 1930−1937, Viipurin Sahateollisuuskoulussa ja Viipurin Teollisuuskoulussa hän opetti 1925−1928, Viipurin  taiteenystäväin piirustuskoulussa 1929−1937 ja Lappeenrannan teknillisessä oppilaitoksessa 1945−1965.  Viipuriin Löyskä suunnitteli useita rakennuksia veljensä kanssa. Muualle Suomeen hän suunnitteli rakennuksia paljon vaimonsa kanssa peruustamassaan toimistossa, jota pariskunta piti vuoteen 1968 asti.

Löyskä esiintyi vuonna 1924 tehdyssä dokumentaarisessa, komediallisessa *Polyteekkarifilmi*-mykkäelokuvassa, esittäen itseään.

## Töitä
* As. Oy Kalevanrinne, asuin- ja liiketalo, Kalevankatu 4, Viipuri, 1927, Toivo Löyskän lanssa
* Viipurin Tupakka Oy:n konttori- ja tehdasrakennus, Juteininkatu 12, 1927, Toivo Löyskän kanssa
* As. Oy Kallio, asuin- ja liiketalo, Majurinkatu 1–3, Viipuri, 1928, Toivo Löyskän ja Ernst Adolf Nordströmin kanssa
* Viipurin Kivi- ja Kirjapaino Oy:n rakennus, Linna- ja Mustainveljestenkadun kulmaus, Tuulikki Löyskän kanssa
* Eteläsataman päivystystalo, Karjalankatu, Viipuri, 1936
* Savo-Karjalan Tukkuliikkeen rakennus, Savonlinna
* Liike- ja asuintaloja, Pitkäranta, Muurame, Imatra, Vuoksenniska, Enso, Lappeenranta
* Linja-autoasema ja yhteiskoulu, Koivisto
* Valkjärven mielisairaala
* Kunnantalo, Jaakkima
* Chymos Oy:n tehtaan lisäsiipi, Lappeenranta 
* Pelkolan kunnalliskoti, Lappee
* Terveystalo, Taipalsaari

## Lähteet
Chunerpeton

**Chunerpeton tianyiensis** on sukupuuttoon kuollut suursalamantereiden heimoon kuuluva pyrstösammakkolaji. Se on sukunsa **Chunerpeton** ainoa laji. Sen jäänteet on löydetty Daohugoun muodostumasta Sisä-Mongoliasta, Kiinasta. *Chunerpeton* oli pieni, 18 sentin pituinen eläin, joka eli keskisellä jurakaudella.

## Lähteet
Anna Wickham

**Anna Wickham**, oikealta nimeltään **Edith Alice Mary Harper** (1883, Lontoo – 1947) oli merkittävä varhainen feministinen ja modernistinen runoilija. Wickham syntyi Lontoossa ja varttui pääosin Australiassa, mutta palasi Britanniaan opiskelemaan ja meni naimisiin Patrick Hepburnin kanssa. 

Wickhamin aviomies ei hyväksynyt vaimonsa kirjallisia pyrkimyksiä ja toimitti Wickhamin hoidettavaksi mielisairaalaan vastoin tämän omaa tahtoa. Sairaalassa Wickhamia hoitanut lääkäri kuitenkin kannusti häntä jatkamaan kirjoittamista. 1920-luvulla Wickham asui Pariisissa ja oli osa modernistien kirjallista yhteisöä, johon kuuluivat muun muassa D. H. Lawrence ja John Gawsworth.

## Tuotantoa
* *Songs* (1911) 
* *The Contemplative Quarry* (1915) 
* *The Man with a Hammer* (1916) 
* *The Little Old House* (1921) 
* *Thirty-Six Poems* (1926) 

## Kirjallisuutta
* 
* 

## Lähteet
* 
*
Jan Hirt

**Jan Hirt** (s. 21. tammikuuta 1991 Trebic) on tšekkiläinen maantiepyöräilijä. Hän aloitti Leopard-Trekin Continental -tason joukkueessa harjoittelijana elokuussa 2012 ja jatkoi samassa tallissa seuraavan kauden. Hän kilpaili tšekkiläisessä Etixxin Continental-joukkueessa 2014. Vuosina 2015–2017 hän ajoi puolalaisessa CCC–Sprandi–Polkowicessa. Kausilla 2018−2019 hän edusti Astana Teamia. Hän palasi puolalaistalliin, nimeltään nyt CCC Team, vuonna 2020. Kausilla 2021–2022 hän edusti belgialaista Intermarché - Wanty - Gobert Matériaux -joukkuetta, vuosina 2023–2024 Soudal-Quick Stepiä ja kaudesta 2025 alkaen Israel – Premier Tech / NSN Cycling Teamia.

Hirt voitti Apricaan päättyneen 16. etapin Italian ympäriajossa 2022 seitsemän sekunnin erolla Thymen Arensmaniin.

## Saavutuksia

Lähteet: Pro Cycling Stats, Cycling Archives
;2008
:Tour du Pays de Vaud (juniorit), 4. etapin voitto
;2009
:Maantieajon junioreiden Tšekin-mestaruus
:GP Général Patton (juniorit), kokonaiskilpailun ja 2. etapin voitto
;2012
:Okolo Slovenska, nuorten kilpailun voitto
;2013
:Azerbaidžanin ympäriajo, 4. etapin voitto
;2014
:Czech Cycling Tour, 3. etapin voitto
;2015
:Itävallan ympäriajo, kokonaiskilpailussa kolmas
;2016
:Itävallan ympäriajo, kokonaiskilpailun ja 4. etapin voitto
;2017
:Italian ympäriajo, kokonaiskilpailussa 12:s
;2019
:Italian ympäriajo, 16. etapilla toinen
:Sveitsin ympäriajo, kokonaiskilpailussa viides
;2022
:Tour of Oman, kokonaiskilpailun ja 5. etapin voitto
:Italian ympäriajo, kokonaiskilpailussa kuudes, 16. etapin voitto, 17. etapilla kolmas
;2024
:Tour of Oman, kokonaiskilpailussa toinen
:Italian ympäriajo, kokonaiskilpailussa kahdeksas

## Lähteet
Devil’s Milk (albumi)

**Devil’s Milk** on samannimisen yhtyeen esikoisalbumi, joka julkaistiin tammikuussa 2018. 

## Kappaleet
Kappaleet kirjoittaneet Peitsamo, Kettula ja Erkinharju.

# Jumalan lahja Suomen naisille – 2.17
# Sin City – 2.20
# Kaikki menee viinaan, tyttöihin – 4.10
# Hoochie Coochie Man – 7.08
# Johnny Ego – 3.41
# No Woman, No Car – 7.35
# Bring Me Elvis – 2.07
# Humpin’ and Pumpin’ – 2.19
# Humping in Russia – 3.59
# Why Did You Keep Your Back Door Locked for Your Back Door Man? – 3.26
# Hei Jussi – 2.55
# Vihikoira – 1.51
# Soita rumpuja – 2.40

## Kokoonpano
* Kari Peitsamo – kitara ja laulu
* Tsöötz Kettula – basso
* Twist Twist Erkinharju – rummut

## Kritiikki

Sekä Juha Merimaa Helsingin Sanomissa että Suonna Kononen Karjalaisessa antavat levylle arvosteluissan kolme tähteä viidestä. Molemmat huomauttavat, että "Hei Jussi" on mukaelma "Hey Joe"-kappaleesta. Konosen mukaan "Vihikoira" on lähellä "Hound Dog"-kappaletta. 

## Lähteet
* Albumi Rocket Recordsin sivustolla
* Albumi Levykauppa Äx:n sivustolla
### Viitteet
Hiihdon Suomen-mestaruuskilpailut 2018

**Hiihdon Suomen-mestaruuskilpailut 2018** järjestettiin Vantaalla 12.–14. tammikuuta ja  Taivalkoskella 6.–8. huhtikuuta.

## Tulokset
### Miehet
#### Sprintti, perinteinen



Taivalkoski, 6. huhtikuuta



#### 16,6 kilometriä, vapaa



Vantaa, 13. tammikuuta



#### 13,2 + 13,2 kilometriä, yhdistelmäkilpailu



Vantaa, 14. tammikuuta



#### 50 kilometriä, perinteinen



Taivalkoski, 8. huhtikuuta



#### Parisprintti, vapaa



Vantaa, 12. tammikuuta



#### 4 × 10 kilometriä, (p + p + v + v)



Taivalkoski, 7. huhtikuuta



### Naiset
#### Sprintti, perinteinen



Taivalkoski, 6. huhtikuuta



#### 10 kilometriä, vapaa



Vantaa, 13. tammikuuta



#### 6,6 + 6,6 kilometriä, yhdistelmäkilpailu



Vantaa, 14. tammikuuta



#### 30 kilometriä, perinteinen



Taivalkoski, 8. huhtikuuta



#### Parisprintti, vapaa



Vantaa, 12. tammikuuta



#### 3 × 5 kilometriä, (p + v + v)



Taivalkoski, 7. huhtikuuta



## Lähteet
I Vow to Thee, My Country

**I Vow to Thee, My Country** on brittiläinen isänmaallinen hymni, joka perustuu englantilaisen Gustav Holstin säveltämän *[[Planeetat (orkesterisarja)|Planeetat]]*-orkesterisarjan Jupiter-osan keskellä kuultavaan melodiaan, joka tunnetaan nimellä *Thaxted* (joskus myös *The Jupiter Hymn*).

Kappaleen sanat ovat peräisin brittiläisen diplomaatin Cecil Spring-Ricen runosta. Spring-Rice kirjoitti runonsa ensimmäisen version vuonna 1908, mutta uudisti sitä tammikuussa 1918 vähän ennen kuolemaansa. Hänen tyttärensä toi runon Holstin tietoon opiskellessaan St Paul's Girls Schoolissa, missä Holst toimi musiikin johtajana. Kappale julkaistiin ensimmäisen kerran vuonna 1921.

Kappaletta on kritisoitu yltiöisänmaalliseksi ja anglikaanisen kirkon edustajat ovat toivoneet, ettei sitä laulettaisi kirkoissa. Vuonna 2004 Hulmen piispa Stephen Lowe sanoi kappaleen olevan "kerettiläinen" ja "sisältävän kaikuja Saksan 1930-luvun kansallismielisyydestä ja Yhdysvaltain oikeistorepublikanismin vastenmielisemmistä piirteistä".

## Sanat

## Katso myös

* Jerusalem (virsi)

## Lähteet
Tommy Lee Jonesin filmografia

Tämä on luettelo **[[Tommy Lee Jones]]in** filmografiasta ja palkinnoista.

## Elokuvat

## Televisio

## Palkinnot

* 1981: Golden Globe -ehdokkuus elokuvasta Coal Miner's Daughter (paras miesnäyttelijä musikaalissa/komediassa)
* 1983: Emmy -palkinto televisioelokuvasta The Executioner's Song (paras miespääosa televisioelokuvassa tai minisarjassa)
* 1989: Emmy -ehdokkuus minisarjasta Lonesome Dove (paras miespääosa televisioelokuvassa tai minisarjassa)
* 1990: Golden Globe -ehdokkuus minisarjasta Lonesome Dove (paras miessivuosa televisiosarjassa, -elokuvassa tai minisarjassa)
* 1992: Oscar -ehdokkuus elokuvasta JFK (paras miessivuosa)
* 1993: BAFTA -ehdokkuus elokuvasta JFK (paras miessivuosa)
* 1994: Oscar -palkinto elokuvasta The Fugitive (paras miessivuosa)
* 1994: BAFTA -ehdokkuus elokuvasta The Fugitive (paras miessivuosa)
* 1994: Golden Globe -palkinto elokuvasta The Fugitive (paras miessivuosa)
* 1994: MTV Movie Award -palkinto elokuvasta The Fugitive (paras on-screen duo, Harrison Ford ja Tommy Lee Jones)
* 1995: MTV Movie Award -ehdokkuus elokuvasta Blown Away (paras paha hahmo)
* 1996: MTV Movie Award -ehdokkuus elokuvasta Batman Forever (paras paha hahmo)
* 1998: MTV Movie Award -ehdokkuus elokuvasta Men in Black (paras on-screen duo, Will Smith ja Tommy Lee Jones)
* 2005: Cannesin elokuvafestivaalien palkinto elokuvasta Los Tres entierros de Melchiades Estrada (paras miesnäyttelijä)
* 2005: Cannesin elokuvafestivaalien ehdokkuus elokuvasta Los Tres entierros de Melchiades Estrada (Kultainen Palmu)

## Lähteet

*
Maastohiihdon Suomen Cup 2017–2018

**[[Maastohiihdon Suomen Cup]]in kausi 2017–2018** oli kilpailusarjan seitsemäs kausi, joka alkoi Sotkamon Vuokatissa 28. lokakuuta 2017 ja päättyi Taivalkosken SM-kilpailuissa 8. huhtikuuta 2018.

## Kilpailut






### Miehet
#### Henkilökohtaiset kilpailut

#### Viestit

### Naiset
#### Henkilökohtaiset kilpailut

#### Viestit

## Pisteet

### Miehet
#### Henkilökohtaiset kilpailut
Tulokset 

#### Viestit
Tulokset 

### Naiset
#### Henkilökohtaiset kilpailut
Tulokset 

#### Viestit
Tulokset
Moravanyn venus

**Moravanyn venus** () on myöhäispaleoliittiselta kaudelta peräisin oleva venusveistos. Se on 7,6 senttimetriä korkea naishahmoa esittävä norsunluusta tehty veistos, joka on noin 22&nbsp;000 vuotta vanha. Se on tehty Gravetten kulttuurin loppuvaiheen aikana.

Patsas löydettiin sattumalta peltotöiden yhteydessä vuonna 1938 Moravany nad Váhomin lähellä. Tarkka löytöpaikka vaihtelee hieman eri arkistolähteiden välillä. Se kuitenkin hävisi useaksi vuodeksi ulkomaille ja palautettiin Slovakiaan 1968.

## Lähteet

## Aiheesta muualla
Jussi-Antti Reimari

**Jussi-Antti Reimari** (s. 19. syyskuuta 1975 Hollola) on suomalainen entinen jääkiekkopuolustaja. Hän pelasi urallaan SM-liigassa yhteensä 229 runkosarjaottelua tehopistein 13+27=40 ja keräten 200 jäähyminuuttia sekä seitsemän playoff-ottelua tehden yhden maalin ja keräten kaksi jäähyminuuttia. Reimari pelasi lähes koko uransa kotiseudullaan Lahdessa, mutta hän pelasi myös kahtena viimeisenä kautenaan myös Norjassa.

## Ura
Reimari on lahtelaisen kiekkokoulun kasvatti. Hän voitti Kiekkoreippaassa kauden 1990–1991 päätteeksi C-nuorten SM-pronssia. Kaudella 1993–1994 Reimari eteni Reipas Lahden A-nuorten I-divisioonajoukkueen kanssa A-nuorten SM-liigan karsintoihin, mutta joukkue jäi kuitenkin ilman sarjanousua. Hän debytoi samalla kaudella myös Reippaan SM-liigajoukkueessa, jossa Reimari pelasi viisi runkosarjaottelua tehden yhden syöttöpisteen. Joukkue putosi kauden päätteeksi I-divisioonaan.

Kausi 1994–1995 oli Reimarille ensimmäinen kokonainen miesten peleissä ja hän teki I-divisioonassa 40 runkosarjaottelussa tehot 6+7=13. Kaudella 1995–1996 Reimari oli viidellä osumallaan joukkueen eniten maaleja tehnyt puolustaja Kari Elorannan ja Jussi Salmisen kanssa. Kaudeksi 1996–1997 Reipas Lahti nimettiin Pelicansiksi. Reimari oli joukkueen tehokkain puolustaja tehoilla 8+12=20. Kaudella 1997–1998 hän eteni Pelicansin kanssa aina liigakarsintoihin saakka, mutta Kalevan Pallo kuitenkin pudotti joukkueen toisella kierroksella otteluvoitoin 3–2. Kausi 1998–1999 päättyi kuitenkin SM-liiganousuun.

Ensimmäisellä täydellä SM-liigakaudellaan 1999–2000 Reimari teki Pelicansissa 37 runkosarjaottelussa tehot 3+2=5 ja seitsemässä playoff-ottelussa tehot 1+2=3. Neljännellä kokonaisella SM-liigakaudellaan 2002–2003 hän teki liigan yhden kauden piste-ennätyksensä tehoilla 5+10=15. Kauden 2004–2005 Reimari aloitti Suomi-sarjajoukkue Heinolan Kiekossa, josta hän siirtyi seitsemän pelaamansa ottelun jälkeen Norjan UPC-ligaenin Stavanger Oilersiin. Kaudella 2005–2006 Reimari eteni joukkueen kanssa aina liigan finaaleihin saakka, mutta Norjan-mestaruuden vei kuitenkin Vålerenga IF otteluvoitoin 4–0. Hän lopetti pelaajauransa kevääseen 2006.

## Tilastot

## Lähteet
*
*

### Viitteet
Moldavian autonominen sosialistinen neuvostotasavalta

**Moldavian autonominen sosialistinen neuvostotasavalta** () eli **Moldavian ASNT** oli Ukrainan neuvostotasavaltaan kuulunut itsehallinnollinen alue Neuvostoliitossa vuosina 1924–1940. Moldavian ASNT lakkautettiin elokuussa 1940, kun Moldavian sosialistinen neuvostotasavalta perustettiin.
Mladeč

**Mladeč** () on kunta (*obec*) Tšekissä Olomoucin läänissä. Se noin 25 kilometrin päässä Olomoucin kaupungista luoteeseen.

## Nähtävyyksiä

Kunnan nähtävyyksiä on Nové Zámkyn metsästyslinna. Se rakennutti Liechtensteinin suku 1600-luvulla. Linna ei ole yleisölle avoinna, vaan siellä toimii mielenterveyden häiriöistä kärsivien hoitolaitos. Linna sijaitsee suojellulla maisema-alueella ja sen ympäristössä on vanhan temppelin raunioita.

Kunnan alueella sijaitsee arkeologisesti merkittävät Mladečin luolat.

## Lähteet

## Aiheesta muualla
Vilho Viikari

**Vilho Eino Viikari** (15. toukokuuta 1905 Nakkila – 13. elokuuta 1980 Pori) oli suomalainen laulaja ja diplomiurkuri.

Vilho Viikari opiskeli Viipurin musiikkiopistossa, Helsingin konservatoriossa, Pariisissa urkujensoittoa Olivier Messiaenin oppilaana sekä Milanossa laulua Manlio Marcantonin johdolla. Hän antoi ensikonserttinsa laulajana 1934 ja urkurina vuotta myöhemmin. Viikari toimi Mikaelin kirkon kanttorina Viipurissa 1936–37, Porin kaupunkiseurakunnassa 1944–1946 ja oli sitten Helsingin Hietaniemen kappelin urkurina vuoteen 1953 saakka, jolloin hänet valittiin Helsingin vanhan kirkon urkuriksi. Sitä tehtävää hän hoiti eläkkeelle jäämiseensä 1975 saakka.. 

Viikari toimi vuosina 1951–1953 Kansallis-Kuoron johtajana ja oli vuonna 1977 mukana perustamassa Helsingin NMKY:n Seniorilaulajat-kuoroa. Hän toimi myös kuoron varajohtajana. Hän kirjoitti musiikkiarvosteluja *[[Demokraatti (lehti)|Suomen Sosialidemokraatti]]* -lehteen.

Kevyen musiikin laulajana Viikari levytti vuonna 1930 salanimellä *Veli Veijo* yhteensä 18 kappaletta hanuristi Nils Ekmanin ja tämän orkesterin kanssa.

Vilho Viikari sai director musices -arvonimen 1954 ja Pro Finlandia -mitalin vuonna 1975.

## Lähteet
Vanhankylänniemi

**Vanhankylänniemi** sijaitsee Järvenpäässä Tuusulanjärven luoteisnurkassa. Noin kilometrin pituinen niemi on järvenpääläisille tärkeä virkistys- ja vapaa-ajanviettoalue ja se houkuttelee matkailijoita myös kauempaa.

Vanhankylänniemessä on purjehdus- ja kajakkiseurat, frisbeegolfrata, beachvolleykenttä, ratsastustallit, kesäteatteri ja suosittu uimaranta, jonka vieressä on rantakioski. Niemi on myös vapaa-ajankalastajien suosiossa. Vanhankylänniemessä on 1800-luvulla rakennettu historiallinen Vanhankylän kartano, jossa toimii kahvila. Sen vieressä on myös vanha aittarakennus, mylly ja rantasauna. Järvenpään latu järjestää talviuintia Vanhankylänniemessä. 

Vanhankylänniemi on tunnetuin siellä vuosittain järjestettävästä Puistobluesista. Kesällä 2020 Puistobluesia ei järjestetty koronatilanteen takia. 

## Lähteet
Mladečin luolat

**Mladečin luolat** () sijaitsevat Tšekin itäosassa Mladečn kunnassa Litovelské Pomoravín suojelualueen läheisyydessä. Luolaverkosto on syntynyt Třesínin kalkkikivikukkulan uumeniin. Luolastossa on runsaasti stalaktiittejä ja stalagmiittejä. Luola on tunnettu pitkään ja sitä pidetään yhtenä merkittävimmistä paleontologisista ja arkeologisista tutkimuspaikoista.


Tiedosto:Vstup_do_jeskyní,_Mladeč,_okres_Olomouc.jpg|Luolan sisäänmenorakennuksia
Tiedosto:NHM_-_Lautsch_Kette.jpg|Luolasta löytyneet rei’itetyt riipukset (Wienin luonnontieteellinen museo)
Tiedosto:Mladečská_jeskyně_1.JPG|Stalagmiitti


## Lähteet

## Aiheesta muualla